РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 36

от заседание на Комисия ”Професионална квалификация и 
информационни технологии”,
проведено на 02.11.2016 г.

Днес, 02.11.2016 г. /сряда/ от 12,45 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Даниела Костова	          
Елка Атанасова 
	Юлиана Колева 
         Галина Карагьозова
         Мария Кузманова 
	
На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС, инж. Мирослава Чирпъкова – началник отдел „ИООСВ“, АВСС.

1.ОТНОСНО: Решение на Комисия по правни и институционални въпроси по протокол № 36/31.10.2016 г. относно писмо от МП относно проект на наредба за единните държавни изисквания за придобиване на висше образование по специалността „Право” и професионална квалификация „юрист”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Приема за запознаване проект на наредба за единните държавни изисквания за придобиване на висше образование по специалността „Право” и професионална квалификация „юрист”. Членовете на комисията, които имат коментари и бележки да ги изразят при разглеждане на точката на заседание на Пленума на ВСС.

 2.ОТНОСНО: Информация за готовността за провеждане на експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Съобразно решение на Пленума на ВСС по протокол № 39/27.10.2016 г., д. т. 46 и решение на комисия „ПКИТ” по протокол № 35/26.11.2016 г., т. 13 да се внесе за разглеждане в заседанието на Пленума на ВСС, което ще се проведе на 03.11.2016 г. информация за готовността за провеждане на експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ.
2.2. Приема за сведение изпратеното писмо с подробни указания до административните ръководители на всички органи на съдебната власт.
2.3. Приема техническото указание за тестовия избор, което да се разпространи до всички магистрати, включително и чрез електронните им пощи.
2.4. Приема образци на декларации към приетите „Правила за провеждане на избори на членовете на ВСС от съдиите, прокурорите и следователите”. Изпраща същите на Комисия по правни и институционални въпроси към Пленума на ВСС. 
2.5 Възлага на дирекция „Публична комуникация и протокол” в АВСС да осъществи информационна кампания за провеждане на експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ.

   

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ